คือหนูเป็นคนหงุดหงิดง่าย โมโหง่าย เก็บตัว เวลาซึมก็จะซึมมาก ไม่อยากทำอะไร ท้อแท้ ไม่จดจ่ออยู่กับสิ่งที่ทำ อะไรที่เคยทำบ่อยๆจากที่ไม่เคยเบื่อก็เริ่มเบื่อ เคยคิดจะทำร้ายตัวเองอยู่บ่อยๆ คิดว่าตายๆไปซะน่าจะดี บางครั้งเคยคิดจะทำร้ายคนอื่น แล้วเวลาหงุดหงิดหรือโมโหจะร้องไห้ออกมาไม่รู้สาเหตุ อยู่ดีๆก็หงุดหงิดโมโหไม่มีสาเหตุ รู้สึกกดดัน อึดอัดมากๆ บางทีเวลาโมโหจะชอบแอบมาเหวี่ยงมาใช้กำลังกับสิ่งของในห้อง เหมือนคนบ้า มันหงุดหงิดมากโมโหมากจนร้องไห้ออกมา หายใจติดขัดบ้าง จนบางทีก็แน่นหน้าอก นอนไม่ค่อยหลับ แต่ถ้าได้นอนจะนอนนานมากๆ(เคยนอนติดกันเกือบ20ชม.) ทานอาหารมากเกินไป บางครั้งก็น้อยจนแทบไม่กินอะไรได้เป็นวันๆ บางครั้งก็เบื่ออาหาร จากที่เคยแรงเยอะ เล่นกับเพื่อนไม่ค่อยเหนื่อย เดี๋ยวนี้แรงเริ่มหาย รู้สึกไม่ดีกับตัวเอง รู้สึกว่าหนูล้มเหลว ทำให้คนอื่นและคนในครอบครัวผิดหวัง :หนูอยากทราบว่าหนูผิดปรกติรึปล่าวคะ
สวัสดีค่ะ Secret :)อาการดังกล่าวมาอาจเข้าได้กับภาวะซึมเศร้า โรคซึมเศร้า ความผิดปกติในการควบคุมอารมณ์ หรือความผิดปกติด้านบุคลิกภาคภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปหากมีภาวะซึมเศร้านานติดต่อกันเกิน 2 อาทิตย์ มีความคิดอยากฆ่าตัวตาย มีพฤติกรรมทำร้ายตนเองหรือผู้อื่น ควรไปพบจิตแพทย์เพื่อประเมินสภาพจิตเบื้องต้นและเข้ารับการบำบัดทั้งด้วยการใช้ยาหรือทำจิตบำบัดการดูแลตัวเองเบื้องต้น ตั้งสติ สงบสติอารมณ์เมื่อเจอกับปัญหา พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป